CELEX: 32022D0461
Language: hr
Date: 2022-03-15 00:00:00
Title: Provedbena odluka Komisije (EU) 2022/461 оd 15. ožujka 2022. o izmjeni Provedbene odluke (EU) 2019/570 u pogledu prijevoznih i logističkih kapaciteta sustava rescEU (priopćeno pod brojem dokumenta C(2022)1685) (Tekst značajan za EGP)

22.3.2022   
               
               
                  HR
               
               
                  Službeni list Europske unije
               
               
                  L 93/193
               
            
         PROVEDBENA ODLUKA KOMISIJE (EU) 2022/461
         оd 15. ožujka 2022.
         o izmjeni Provedbene odluke (EU) 2019/570 u pogledu prijevoznih i logističkih kapaciteta sustava rescEU
         
            
               (priopćeno pod brojem dokumenta C(2022)1685)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Odluku br. 1313/2013/EU Europskog parlamenta i Vijeća od 17. prosinca 2013. o Mehanizmu Unije za civilnu zaštitu (1), a posebno njezin članak 32. stavak 1. točku (g),
         budući da:
         
                     (1)
                  
                  
                     Odlukom br. 1313/2013/EU utvrđuje se pravni okvir sustava rescEU. Riječ je o pričuvi kapaciteta na razini Unije kojima se želi pružiti pomoć u vrlo zahtjevnim situacijama u kojima se ukupnim postojećim kapacitetima na nacionalnoj razini i onima koje države članice stave na raspolaganje u Europskim udruženim sredstvima za civilnu zaštitu ne može djelotvorno odgovoriti na prirodne katastrofe i katastrofe uzrokovane ljudskim djelovanjem.
                  
               
                     (2)
                  
                  
                     Mehanizam Unije za civilnu zaštitu („Mehanizam Unije”) nedavno je ojačan Uredbom (EU) 2021/836 Europskog parlamenta i Vijeća (2) o izmjeni Odluke br. 1313/2013/EU. Cilj je izmjene prevladati ograničenja Mehanizma Unije koja su se pokazala tijekom pandemije bolesti COVID-19 i pružiti bolju potporu državama članicama kad su istodobno pogođene istim ili različitim izvanrednim situacijama ili katastrofama.
                  
               
                     (3)
                  
                  
                     U mnogim su operacijama odgovora u okviru Mehanizma Unije tijekom proteklih godina izazov predstavljale prijevozne i logističke operacije. U novije je vrijeme, tijekom izbijanja i početnih faza pandemije bolesti COVID-19, postala očita potreba za većom strateškom učinkovitošću u tom području, posebno u pogledu prijevoza medicinske opreme, osoblja i pacijenata. Nedostatak prijevoznih i logističkih resursa utvrđen je kao ključna prepreka u pogledu sposobnosti država članica da pružaju ili primaju pomoć.
                  
               
                     (4)
                  
                  
                     Stoga su, u skladu s člankom 12. stavkom 2. Odluke 1313/2013/EU, prijevoz i logistika utvrđeni kao prioritetno područje za razvoj kapaciteta sustava rescEU, čime se pridonosi gašenju šumskih požara iz zraka, hitnom medicinskom odgovoru te kemijskim, biološkim, radiološkim i nuklearnim („KBRN”) nesrećama.
                  
               
                     (5)
                  
                  
                     Glavne zadaće prijevoznih i logističkih kapaciteta u okviru sustava rescEU trebale bi biti pružanje usluga prijevoza i povezanih logističkih usluga za osobe (uključujući pacijente ili timove uključene u operacije odgovora), materijala ili opreme ili kombinacije prethodno navedenog.
                  
               
                     (6)
                  
                  
                     Nakon savjetovanja s državama članicama utvrđeno je da bi prijevozni i logistički kapaciteti mogli biti višenamjenski uz već definirane zračne kapacitete sustava rescEU.
                  
               
                     (7)
                  
                  
                     Na temelju članka 12. stavka 4. Odluke br. 1313/2013/EU zahtjevi u pogledu kvalitete kapaciteta za odgovor koji su dio sustava rescEU trebaju biti utvrđeni u dogovoru s državama članicama.
                  
               
                     (8)
                  
                  
                     Trebalo bi utvrditi prijevozne i logističke kapacitete kako bi se odgovorilo na rizike male vjerojatnosti, ali visokog učinka, u skladu s kategorijama iz članka 3.d Provedbene odluke Komisije (EU) 2019/570 (3) i nakon savjetovanja s državama članicama.
                  
               
                     (9)
                  
                  
                     Provedbenu odluku (EU) 2019/570 trebalo bi stoga na odgovarajući način izmijeniti.
                  
               
                     (10)
                  
                  
                     Mjere predviđene ovom Odlukom u skladu su s mišljenjem odbora iz članka 33. stavka 1. Odluke br. 1313/2013/EU,
                  
               DONIJELA JE OVU ODLUKU:
         
            Članak 1.
            Provedbena odluka (EU) 2019/570 mijenja se kako slijedi:
            
                        1.
                     
                     
                        članak 2. mijenja se kako slijedi:
                        
                                    (a)
                                 
                                 
                                    stavak 1. mijenja se kako slijedi:
                                    
                                                i.
                                             
                                             
                                                šesta alineja zamjenjuje se sljedećim:
                                                
                                                            „–
                                                         
                                                         
                                                            kapaciteta za skloništa;”;
                                                         
                                                      
                                          
                                                ii.
                                             
                                             
                                                dodaje se sljedeća sedma alineja:
                                                
                                                            „–
                                                         
                                                         
                                                            prijevoznih i logističkih kapaciteta.”;
                                                         
                                                      
                                          
                              
                                    (b)
                                 
                                 
                                    stavak 2. mijenja se kako slijedi:
                                    
                                                i.
                                             
                                             
                                                točka (i) zamjenjuje se sljedećim:
                                                
                                                            „(i)
                                                         
                                                         
                                                            kapacitete za privremena skloništa;”
                                                         
                                                      
                                          
                                                ii.
                                             
                                             
                                                dodaje se sljedeća točka (j):
                                                
                                                            „(j)
                                                         
                                                         
                                                            prijevozne i logističke kapacitete.”;
                                                         
                                                      
                                          
                              
                  
                        2.
                     
                     
                        članak 3.a zamjenjuje se sljedećim:
                        
                           „Članak 3.a
                           Prihvatljivi troškovi kapaciteta sustava rescEU za medicinsku evakuaciju zrakom, zdravstveni tim za hitne slučajeve tip 2 i tip 3, stvaranje zaliha medicinske opreme, dekontaminaciju KBRN-a, stvaranje zaliha KBRN-a i privremena skloništa te prijevozne i logističke kapacitete.
                           Pri izračunu ukupnog prihvatljivog troška kapaciteta sustava rescEU uzimaju se u obzir sve kategorije troškova iz Priloga I.A Odluci br. 1313/2013/EU.”;
                        
                     
                  
                        3.
                     
                     
                        u članku 3.e stavci 3. i 4. zamjenjuju se sljedećim:
                        
                           „3.   Kapaciteti sustava rescEU na koje se upućuje u članku 2. stavku 2. točkama od (c) do (j) uspostavljaju se s ciljem upravljanja rizicima male vjerojatnosti, ali visokog učinka.
                        
                        
                           4.   Ako se kapaciteti sustava rescEU na koje se upućuje u članku 2. stavku 2. točkama od (c) do (j) raspoređuju u okviru Mehanizma Unije, financijskom pomoći Unije pokriva se 100 % operativnih troškova u skladu s člankom 23. stavkom 4.b Odluke br. 1313/2013/EU.”;
                        
                     
                  
                        4.
                     
                     
                        Prilog se mijenja u skladu s Prilogom ovoj Odluci.
                     
                  
         
            Članak 2.
            Ova je Odluka upućena državama članicama.
         
         
            Sastavljeno u Bruxellesu 15. ožujka 2022.
            
               
                  Za Komisiju
               
               Janez LENARČIČ
               
                  Član Komisije
               
            
         
         
            (1)  SL L 347, 20.12.2013., str. 924.
         
         
            (2)  Uredba (EU) 2021/836 Europskog parlamenta i Vijeća od 20. svibnja 2021. o izmjeni Odluke br. 1313/2013/EU o Mehanizmu Unije za civilnu zaštitu (SL L 185, 26.5.2021., str. 1.).
         
            (3)  Provedbena odluka Komisije (EU) 2019/570 оd 8. travnja 2019. o utvrđivanju pravila za provedbu Odluke br. 1313/2013/EU Europskog parlamenta i Vijeća u pogledu kapaciteta sustava rescEU i o izmjeni Provedbene odluke Komisije 2014/762/EU (SL L 99, 10.4.2019., str. 41.).
      
      
         
            PRILOG
            U Prilogu Provedbenoj odluci Komisije (EU) 2019/570 dodaje se sljedeći odjeljak 10.:
            
               
                           „10.
                        
                        
                           
                              Prijevozni i logistički kapaciteti
                           
                           
                                       
                                                    
                                                
                                                
                                                   Zadaće
                                                
                                             
                                    
                                       
                                                   —
                                                
                                                
                                                   Pružanje usluga prijevoza i povezanih logističkih usluga za osobe (uključujući pacijente ili timove uključene u operacije odgovora), materijala ili opreme ili kombinacije prethodno navedenog.
                                                
                                             
                                                   —
                                                
                                                
                                                   Mogu se uključiti zadaće opisane u odjeljcima 1., 2., 3. i 4.
                                                
                                             
                                 
                                       
                                                    
                                                
                                                
                                                   Kapaciteti
                                                
                                             
                                    
                                       
                                                   —
                                                
                                                
                                                   Za zrakoplove, sposobnost prijevoza najmanje 35 osoba ili najmanje 7 tona materijala, ili oboje.
                                                
                                             
                                                   —
                                                
                                                
                                                   Sposobnost rada danju i noću.
                                                
                                             
                                                   —
                                                
                                                
                                                   Sposobnost osiguravanja relevantnih funkcija logističke podrške (kao što je utovar/istovar materijala).
                                                
                                             
                                                   —
                                                
                                                
                                                   Sposobnost funkcioniranja, prema potrebi, u operativno zahtjevnim okolnostima (1).
                                                
                                             
                                                   —
                                                
                                                
                                                   Sposobnost obavljanja, prema potrebi, prijevoza i logističkog rukovanja posebnom robom (2) u skladu s relevantnim međunarodnim normama.
                                                
                                             
                                 
                                       
                                                    
                                                
                                                
                                                   Glavne komponente
                                                
                                             
                                    
                                       
                                                   —
                                                
                                                
                                                   Osoblje prilagođeno zadaćama koje se izvršavaju i vremenskom okviru operacija.
                                                
                                             
                                                   —
                                                
                                                
                                                   Tehničko osoblje koje je na odgovarajući način opremljeno i osposobljeno za obavljanje različitih prethodno definiranih zadaća.
                                                
                                             
                                                   —
                                                
                                                
                                                   Odgovarajuća komunikacijska oprema (kao što je komunikacija zrak-zrak i zrak-zemlja za zračne kapacitete).
                                                
                                             
                                                   —
                                                
                                                
                                                   Integrirani modul za logističke operacije, kao što su operacije utovara/istovara.
                                                
                                             
                                 
                                       
                                                    
                                                
                                                
                                                   Samodostatnost
                                                
                                             
                                    
                                       
                                                   —
                                                
                                                
                                                   Skladištenje i održavanje različite opreme kapaciteta.
                                                
                                             
                                                   —
                                                
                                                
                                                   Oprema za komunikaciju s relevantnim partnerima, posebno onima zaduženima za koordinaciju na terenu.
                                                
                                             
                                 
                                       
                                                    
                                                
                                                
                                                   Raspoređivanje
                                                
                                             
                                    
                                       
                                                   —
                                                
                                                
                                                   Raspoloživost za polazak najkasnije 12 sati od prihvaćanja ponude.
                                                
                                             
                                                   —
                                                
                                                
                                                   Za zrakoplove, sposobnost letenja najmanje 2 000  nautičkih milja (3 700  km) prevozeći 5 tona korisnog tereta bez potrebe za opskrbom gorivom.
                                                
                                             
                                 
                     
            
               (1)  Kad je riječ o zračnim kapacitetima, takve okolnosti mogu obuhvaćati okolnosti u kojima uzletno-sletne staze nisu dostupne ili su kratke ili oštećene.
            
               (2)  Kao što su opasne tvari, medicinska oprema, logistika hladnog lanca za prijevoz cjepiva itd.”